Drie vas ná moord op restaurantbestuurder | Maroela Media
Foto: Kempton Express
Volgens kaptein Jethro Mtshali, 'n polisiewoordvoerder, het 'n gewapende man die Adega-restaurant in Monumentweg binnegestorm terwyl sy medepligtiges in 'n wegkomvoertuig gewag het.
"Die restaurant se bestuurder is tydens die rooftog noodlottig gewond, waarna die verdagtes van die toneel gevlug het," het Mtshali aan LookLocal Kempton Park gesê.
Beamptes van die Gautengse blitspatrollie het op die voorval reageer en die verdagtes omstreeks 15:00 in Dannweg opgemerk. 'n Hoëspoed-jaagtog het gevolg. Hulle is by 'n kruising vasgetrek ná die polisie op hulle geskiet het. Die polisie het ook op 'n vuurwapen beslag gelê.